Woih

Keledek, woih, woih rumoloi, woih jawa, woih ketela, woih setela dan woih rambat toi'ko ngaran saintifik dau Ipomoea batatas nopo nga iso susunion mantad paganakan Convolvulaceae. Gamut umbi ii toomis di ogumu kanji akaanon sabaagi kinotuan.  Susunion diti mantad koiyonon tropika benua Amerika.

 Botani 
Woih nopo nga iso susumuni rumoloi mantad konoruon 1 gisom 8 meter. Roun-roun nopo do woih nga kibontuk do  toniba mantad 5 gisom 30 meter ninaru om lai roun 4-15 sm om ninaru 4-12 sm alaab.

Gamut-gamut guas haro ii lumonit om papaasil oo tonsi di ogumu kanji; gamut do umbi diti nopo nga anaru om alandui  miampai kulit di alamou om tonsi ii ogumu warana kaampai orin, osilou, aragang, osohung toi'ko sokulat tumanud kultivar; kultivar miampai tonsi di kiwarana araragang toi'ko urin kiharo topurimanan loobi oomis pi'iradan kultivar di kiwarana topurak toi'ko osilou.Hean Chooi Ong (2003). Sayuran: khasiat makanan & ubatan. Utusan Publishing. m/s. 52–53. ISBN 9789676113900. Dicapai pada 28 Februari 2020.

Wusak-wusak guas woih diti apasi do mintootoiso toi'ko apasi id roun do rawo ii toniba kibontuk corong miampai warana topurak toi'ko obulou.Hean Chooi Ong (2003). Sayuran: khasiat makanan & ubatan. Utusan Publishing. m/s. 52–53. ISBN 9789676113900. Dicapai pada 28 Februari 2020.

 Sajara 
Pananaman woih di kumoiso pinaharo id posorili Amerika Selatan om Amerika Tengah. Pananaman woih id Amerika Tengah nokoilo haro posorili 5,000 toun di pogulu, hinonggo bibit woih ii maamantad  noilaan mantad posorili Semenanjung Yucatán id Mexico om piolungan baang Orinoco id Venezuela.

woih diti nokotimpuun noowit lumabus mantad benua Amerika Selatan do ginumuan Polinesia di luminayag hilo om nokotimpuun natanom id pulou-pulou Pasifik sorili 1200 mantad kointalangan pisuaian ngaran-ngaran sokinoyonon (khumara, kumar dan kumara id suang dialek-dialek boros Quechua; kumara id suang bahasa Māori; kumala id suang bahasa Tonga om susuai po) om linahas genetik susumuni.

Nokotimpuun noowit doid Koposion togulu mantad Pulou Filipina miampai korikatan kapal-kapal geliung tagayo koobian Sepanyol id abad ke-16. Kinointutunan woih diti mantad koobin Sepanyol nogi kapanahak "woih ketela" (kopihondot koiyonon "Kastela" diolo id Semenanjung Iberia). Bontuk roiton kaampai "woih kastela", "woih katela" dan "woih setela".

Woih diti milo nogi aakanon do mata, ginuring, linugu, ribuson, tinanok, wonsoyon tindalam, wonsoyon kari toi'ko gulai naansak olunok,wonsoyon sabaagi kakamot pamakat id suang sos om naansakan susuai po. Suai ko ii, woih nogi kiikogunaan id suang do rusap, tu haro khasiat sondii. Woih di rinobus om niinum milo silihon sabaagi tonik montok kolidasan tinan, limpa, ginjal, tulun di oluhui om omilo mongiilag topurimanan do otuuhan maso do sumakit.Hean Chooi Ong (2003). Sayuran: khasiat makanan & ubatan. Utusan Publishing. m/s. 52–53. ISBN 9789676113900. Dicapai pada 28 Februari 2020.

Id Indonesia, woih toi'ko "woih rumoloi" oubas do  sinurungan om padagangon dan maya ginuring mibagal do punti , tauhu toi'ko tempe miampai sos tutuon, miirad id Malaysia om Singapura. Koduo-duo pigun diti nga , oubas mogonsok maya tinanok mantad guol pinutul id suang kuah ii haro santan miampai momonsoi bubur caca. 

Woih diti nopo nga kowonuan taakanon di aga' koogoson id suang tulun asampit id provinsi-provinsi Filipina (noonuan do ngaran kamote) tu asanang tonomon om tamangan om okuri mangakan kos pi'iradan parai.

Iti nopo nga kowonuan taakanon ruji id suang koginumuan mogiigion id koiyonon konuluhan id Papua Barat miagal "bakar batu".

Roun iti omilo akanon  miagal ginuring kilas miampai losun topurak toi'ko sambal belacan. Duntu tomulok woih omilo nogi akanon poinlobi do sabaagi taakanon di pinatahak montok tangaanak tokodo id suang ginumuan Asia Tenggara om Timur.

 Sukuon